ফের দিঘা মোহনায় উঠল ৩৭ কেজি ওজনের তেলিয়া ভোলা মাছ। 
স্থানীয় মৎস্যজীবীরা জানিয়েছেন, দিঘার সমুদ্রে আগেও এই ধরনের মাছ ধরা পড়েছে। মাছটির গুরুত্ব আছে তাই দামও উঠেছে সর্বাধিক। 
জানা গিয়েছে, সুস্বাদু তো বটেই, এই তেলিয়া ভোলা মাছের পটকা থেকে ক্যাপসুলের খোলও তৈরি হয়। এই তেলিয়া ভোলা শংকর প্রজাতির মাছ। এই মাছ সাধারণত গভীর সমুদ্রে থাকে। তবে আর পাঁচটি সামুদ্রিক মাছের মতোই তেলিয়া ভোলা মাছ প্রজননের মরশুমে ডিম পাড়ার জন্য উপকূলের কাছাকাছি চলে আসে।এই মাছটির ক্ষেত্রেও তেমনই ঘটেছে। উপকুলে ডিম পাড়তে এসেই  মৎস্যজীবীদের জালে ধরা পড়ে যায় মাছটি।

মাছ ঘিরে মৎস্যজীবীরা। নিজস্ব চিত্র
শনিবার এই পেল্লায় সাইজের তেলিয়া ভোলা মাছ ওঠে শেখ জাকির হোসেন নামে এক মৎস্যজীবীর জালে। মাছটি লম্বায় প্রায় পাঁচ ফুট, ওজন প্রায় ৩৭ কেজি। দাম ওঠে প্রায় ৭ লক্ষ টাকা। 

এই বিষয়ে অন্যান্য খবর

ডিসেম্বর নতুন দিঘা, অন্য সাজে অপরূপা। সৈকতেই কাটানো যাবে রাত


দিঘা মোহনা মৎস্য নিলাম কেন্দ্রে পেল্লায় সাইজের মাছটিকে নিলামে তোলা হয়। বিস্তর দরদামের পর, কেজি প্রতি ১৯ হাজার টাকা হিসেবে দাম ওঠে প্রায় সাত লক্ষ টাকা।